कुछ विराम के बाद चीनी फौज की २०० सैनिकों की टुकड़ी फिर इकट्ठी हो चुकी थी और वे आईबी रिज को छीनने जा रहे थे| हिस्टोरियन अनिल कुमार लिखते हैं कि डेल्टा कंपनी के कमांडर लेफ्टिनेंट हरीपाल कौशिक जी ने आने वाला खतरा भांपते हुए रेडियो पर संदेश भेजा जिसे रिसीव करके सूबेदार जोगिंदर सिंह जी ने ‘जी साब’ कहा, जो अपनी पलटन को भेजे उनके आखिरी शब्द थे| कुछ देर बाद उनकी पलटन के पास बारूद खत्म हो चुका था| सूबेदार सिंह जी ने अपनी पलटन के बचे सैनिकों को तैयार किया और आखिरी धावा शत्रु पर बोला| बताया जाता है कि उन्होंने अपनी-अपनी बंदूकों पर बेयोनेट यानी चाकू लगाकर, ‘जो बोले सो निहाल, सत श्री अकाल’ के नारे लगाते हुए चीनी सैनिकों पर हमला कर दिया और कईयों को मार गिराया| लेकिन चीनी सैनिक आते गए| बुरी तरह से घायल सूबेदार जोगिंदर सिंह जी को युद्धबंदी बना लिया गया| वहां से तीन भारतीय सैनिक बच निकले थे जिन्होंने जाकर कई घंटों की इस लड़ाई की कहानी बताई|

सैन्य जीवन
बेयोनेट लेकर चीनी सैनिकों से भिड़ गए
शुरू हुआ भारत-चीन युद्ध
चीनी हमले की पहली और दूसरी लहर